Juan Pablo Cárdenas Squella

Juan Pablo CÁRDENAS Squella (naskiĝis la 1-a de decembro 1949 en Santiago) estas ĉilia ĵurnalisto kaj akademiano. Li gajnis multajn premiojn pro sia laboro defendante la gazetaran liberecon, inkluzive de la Ĉilian Nacian Premion pri Ĵurnalismo en 2005.

Li estas ĵurnalisto de la Katolika Universitato de Ĉilio.  Li laboris ĉe la universitata revuo Debate Universitario, kie li estis redaktoro kaj direktoro (1971-1973), ĉe la revuo Análisis, kiun li fondis kaj direktis inter 1977 kaj 1991, ĉe la revuo Los Tiempos (1992-1993), kaj ĉe Primera Línea (2000).

En 1977, li fondis la semajnan revuon Análisis, kiu raportis pri la korupto kaj homaj-rajtaj misuzoj de la registaro de Augusto Pinochet. Rezulte de sia laboro por Análisis, Cárdenas alfrontis fizikan kaj juran ĉikanadon. Li estis detenita sep fojojn kaj, en 1987, kondamnita al dek ok monatoj da nokta malliberejo, dum kiuj li pasigis noktojn malliberigita kaj daŭre laboris dumtage. Lia nokta veturado al malliberejo altiris internacian atenton, kaj lin akompanis homamasoj, kiuj inkluzivis kolegojn kaj la amaskomunikilojn. Unu nokton, la usona dramisto Arthur Miller akompanis lin. En novembro 1989, lia domo estis parte forbruligita de nekonataj atakantoj. Li daŭre reĝisoris Análisis ĝis 1991, kiam ĝi fermiĝis pro malkreskanta cirkulado post la restarigo de gazetara libereco en 1990 fare de la registaro de Patricio Aylwin. 

Poste li servis kiel Gazetara Ataŝeo ĉe la Ambasadejo de Ĉilio en Meksiko inter 1994 ĝis 1999. Li estis akademiano ĉe la Instituto de Komunikado kaj Bildo de la Universitato de Ĉilio  kaj ankaŭ funkciis kiel direktoro de Radio Universidad de Chile kaj ĝia elektronika gazeto inter 2001 ĝis la 30-a de julio 2018.

 Verkaro 

 Por un Chile libre
 NO a Pinochet
 América Latina: Democracias en penumbra
 El periodismo comprometido
 Contigo en la distancia
 Bajo el agua
 Crónicas para incomodar
 La democracia traicionada

 Referencoj 

 Eksteraj ligiloj 

Kategorio:Ĉiliaj ĵurnalistoj
Kategorio:Ĉiliaj verkistoj